**Қайырмалдық шартын жасасу туралы жария оферта**

**«Болашақ» корпоративтік қоры азаматтарға төменде көрсетілген шарттар бойынша қайырымдылық жасауды ұсынады:**

**1. Жалпы шарттар**

1.1. ҚР АК сәйкес осы ұсыныс жария оферта (бұдан әрі «Оферта») болып табылады.

1.2. Осы Офертада мынадай мағынасы бар терминдер қолданылады: «Қайырмалдық» – «жалпы пайдалы мақсаттарда затты немесе құқықты сыйға тарту» «Қайырмалдық беруші» – «қайырмалдық жасайтын азаматтар» «Қайырмалдық алушы» – «Болашақ» корпоративтік қоры.

1.3. Оферта оны «Болашақ» корпоративтік қорының сайтында орналастырған сәттен бастап мерзімсіз болып табылады. Қор кез келген уақытта Офертаның күшін жоюға құқылы.

1.4. Қор Офертада көзделгеннен өзге тәртіпте және (немесе) өзге шарттарда қайырмалдық келісімшарттарын жасасуға дайын, ол үшін кез келген мүдделі тұлға тиісті келісімшарт жасасу үшін Қорға жүгінуге құқылы.

**2. Шарттың мәні**

2.1. Осы шарт бойынша Қайырмалдық беруші ерікті Қайырмалдық ретінде өтеусіз негізде кез келген төлем тәсілімен меншікті ақша қаражатын Қордың есеп шотына аударады, ал Қор Қайырмалдықты қабылдайды және оны жарғылық мақсаттарға пайдаланады немесе басқа қорларға қайырымдылыққа аударады. Қайырмалдықты беру фактісі Қайырмалдық беруші осы шарттың шарттарымен толық келісетінін көрсетеді.

**3. Қордың қызметі**

3.1. Қор коммерциялық қызметпен айналыспайды және пайда табуды мақсат етпейді.

3.2. Қор өз жұмысы туралы ақпаратты және қызметінің нәтижелері туралы есептерді өз сайтында жариялайды.

**4. Қайырмалдық беру**

4.1. Қайырмалдық беруші ерікті қайырмалдық сомасының мөлшерін дербес айқындайды және оны осы Шарттың шарттарына сәйкес Қордың сайтында көрсетілген кез келген төлем әдісімен Қордың есеп шотына ақшалай қаражатты аудару арқылы енгізеді.

4.2. Қайырмалдықты Қордың шотына аудару фактісі Қайырмалдық беруші осы шарттың шарттарымен толық келісетінін көрсетеді.

4.3. Қор үшін қайырмалдыққа ҚҚС салынбайды;

4.4. Қайырмалдық берушінің ақшалай қаражаты Қордың есеп шотына не тиісті жағдайларда Қордың төлем жүйесіндегі шотына келіп түскен күні Офертаны құптау күні және сәйкесінше шарт жасасу күні болып табылады.

**5. Тараптардың құқықтары мен міндеттері**

5.1. Қор осы шарт бойынша Қайырмалдық берушіден алынған ақшалай қаражатты қатаң түрде ҚР қолданыстағы заңнамасына сәйкес және жарғылық қызмет шеңберінде пайдалануға міндеттенеді.

5.2. Қайырмалдық беруші Қорға ерікті түрде қайырмалдықты жүзеге асыру кезінде Қайырмалдық беруші берген жеке деректерді (ТАӘ, мекенжайы, тұрғылықты жері, электрондық пошта адресі, банк деректемелері), оның ішінде үшінші тұлғаларға (Қормен жасалған шарт негізінде) өңдеуге мынадай іс-қимылдарды қоса алғанда, келісім береді: жинау, жазу, жүйелеу, жинақтау, жеке деректерді сақтау, нақтылау (жаңарту, өзгерту), алу, пайдалану, беру (тарату, ұсыну, қол жеткізу), иесіздендіру, бұғаттау, өшіру, жою. Қалған барлық жағдайларда Қор үшінші тұлғаларға Қайырмалдық берушінің жеке ақпаратын оның жазбаша келісімінсіз ашпауға міндеттенеді. Мұндай ақпаратты талап етуге өкілеттігі бар мемлекеттік органдардың осындай ақпаратты талап етуі ерекше жағдай болып табылады. Дербес деректерді өңдеуге келісім Қайырмалдық беруші оны жазбаша түрде қайтарып алғанға дейін қолданылады.

5.3. Қайырмалдық беруші Қайырмалдықты пайдалану туралы ақпарат алуға құқылы. Аталған құқықты іске асыру үшін Қайырмалдық берушінің сұрауы бойынша Қор алынған Қайырмалдықтардың мақсатқа сай пайдаланылуын бухгалтерлік есептің тиісті құжаттарымен растауға дайын.

5.4. Қор Қайырмалдық берушінің алдында осы Шартта көрсетілген міндеттемелерден басқа міндеттемелерді мойнына алмайды.

**6. Басқа шарттар**

6.1. Осы шарт бойынша Тараптар арасында даулар мен келіспеушіліктер туындаған жағдайда олар мүмкіндігінше келіссөздер жолымен шешілетін болады. Дауды келіссөздер жолымен шешу мүмкін болмаған жағдайда даулар мен келіспеушіліктер Қазақстан Республикасының қолданыстағы заңнамасына сәйкес Қордың орналасқан жері бойынша сот сатыларында шешілуі мүмкін.

**7. Қордың реквизиттері**

7.1. Қор ҚР заңнамасына сәйкес құрылған және әрекет ететін заңды тұлға болып табылады Банк реквизиттері:

«Болашақ» корпоративтік қоры

Заңды мекен-жайы: ҚР Нұр-Сұлтан қ. Орлыкөл к., 4

Нақты мекен-жайы: ҚР Нұр-Сұлтан қ. Д.Қонаев к. 12/1, 412-кеңсе

БСН 110240018399

KZ366017111000022520

Қазақстан Халық Банкі АҚ

БСК HSBKKZKX

КБе 18